text: Statsminister Lars Løkke Rasmussen om Laurids Rudebecks død
  11 maj 2016 kl. 05.38
  I forbindelse med Tønder borgmester Laurids Rudebecks pludselige død har Statsminister Lars Løkke Rasmussen sendt en udtalelse.
  -Det er med sorg, at jeg har modtaget meddelelsen om, at borgmester Laurids Rudebeck er død.
  Mine tanker går i aften til Laurids Rudebecks familie, der alt for tidligt har mistet en far, søn og ægtemand.
  Laurids Rudebeck viede en stor del af sit liv til det samfund, han var en del af. Først hos Politiet i Tønder og de sidste år som byens borgmester. Som politiker i Tønder var han dybt respekteret for sin vilje og evne til at samarbejde bredt med alle partier.
  Samtidig formåede han at give kommunen en stemme, der blev hørt og respekteret langt udover kommunegrænsen.
  Med Laurids Rudebecks bortgang har samfundet i Tønder mistet en betydningsfuld lokal drivkraft, og jeg og alle andre i partiet Venstre har mistet en loyal og respekteret politiker, som vil blive savnet
  Æret være hans minde.
  